มีเพศสัมพันธ์ครั้งแรกเมื่ออาทิตย์ที่แล้ว มีการใช้ถุงยางตลอด ตอนใส่มีการบีบลมไล่แล้ว และตรวจเช็คแล้วว่าไม่มีการรั่วค่ะ ประจำเดือนรอบที่แล้วมาวันที่6ก.ค และเดือนนี้จะมาประมาณภายในอาทิตย์นี้ค่ะ(6-12ส.ค) ตอนนี้มีอาการเหมือนก่อนประจำเดือนมาปกติเลยค่ะ สิวขึ้น ท้องเสีย ปวดท้องน้อยนิดหน่อย แต่ประจำเดือนก็ยังไม่มาค่ะ จะสอบถามว่าเสี่ยงที่จะท้องไหมคะ
สวัสดีค่ะ การมีเพศสัมพันธ์ โดยใส่ถุงยางอนามัยป้องกัน และใช้ได้อย่างถูกต้อง ไม่มีการฉีกขาดหรือรั่วซึม โอกาสในการตั้งครรภ์ก็ถือว่ามีน้อยมากค่ะสำหรับประจำเดือนนั้น หากในรอบก่อนมาวันที่ 6 ก.ค. แนะนำควรรอต่อไปอีกซักระยะก่อน โดยหากมีอาการในก่อนประจำเดือนมาอยู่ คือ มีสิวขึ้น ท้องเสีย ปวดท้องน้อย ก็แสดงว่าประจำเดือนน่าจะมาในไม่นานนี้ค่ะแต่หากเกิน 2 สัปดาห์ นับจากที่ได้มีเพศสัมพันธ์ไป แล้วประจำเดือนยังคงไม่มา ก็ค่อยตรวจหาการตั้งครรภ์ดูค่ะ